Extreu les principals categories d'aquest text:
Lita Cabellut (Sarinyena, província d'Osca, 1961), és una artista d'origen gitano criada a Barcelona i resident als Països Baixos. És una artista multidisciplinària que treballa diverses tècniques, com ara la pintura a l'oli, dibuix en paper, escultura, fotografia, poesia, poesia visual i vídeo. El seu nom és una abreviació del diminutiu Manuelita. Lita no va conèixer el seu pare ni la seva mare, de la qual només sap que era gitana i que es dedicava a la prostitució, la va abandonar amb només tres mesos i la va deixar amb la seva àvia a Barcelona. Quan Lita tenia 10 anys la seva àvia va morir, i ella va ser ingressada en un orfenat. Als 13 anys va ser adoptada per una família catalana. Va descobrir la seva vocació per la pintura en una de les seves visites al Museu del Prado, en concret per l'obra de Goya, Velázquez, Ribera i Rembrandt. En el garatge de casa seva va poder muntar un petit estudi al qual va començar a desenvolupar la seva vocació. La seva primera exposició va ser a l'Ajuntament del Masnou, el 1978. Als 19 anys es va traslladar a estudiar als Països Baixos amb una beca, a la Gerrit Rietveld Academy. Des de llavors viu en aquell país. Reconeguda per la seva pintura, treballa amb llenços de gran format utilitzant una característica variació contemporània de la tècnica del fresc. Entre altres coses, pinta retrats foto-realistes, que després treballa. Cabellut reivindica la universalitat de l'art, a través del qual descriu la realitat de la condició humana. Visiblement influïda per artistes com Francisco de Goya y Lucientes o Francis Bacon, el seu univers creatiu s'aferra al compromís i la preocupació per l'ésser humà, al qual pren com a objecte i introdueix en l'obra mitjançant una tècnica en què la importància recau a captar la vivacitat de la pell, l'òrgan més extern que revela el pas del temps i les experiències, el que despulla la cruesa, la força, el caràcter i l'angoixa dels instants més emotius de la seva existència. En 2011 va rebre el Premi de Cultura Gitana en la secció de Pintura i Arts Plàstiques de l'Institut de Cultura Gitana d'Espanya, en reconeixement al treball realitzat en benefici de la cultura gitana al món. En 2015 va ser reconeguda per la revista especialitzada Artprice com un dels artistes contemporanis més cotitzats del món, que va situar en el lloc 333 -del seu top 500-, just per darrere de Miquel Barceló i Juan Muñoz, cosa que la convertí en l'artista femenina espanyola més cotitzada d'aleshores.
Lita Cabellut : artista_o_autor, Sarinyena : Entitat_Geopolítica, Osca : Entitat_Geopolítica, Barcelona : Entitat_Geopolítica, Països Baixos : Entitat_Geopolítica, Manuelita : artista_o_autor, Lita : artista_o_autor, Museu del Prado : organització, Goya : artista_o_autor, Velázquez : artista_o_autor, Ribera : artista_o_autor, Rembrandt : artista_o_autor, Ajuntament del Masnou : govern, Cabellut : artista_o_autor, Francisco de Goya y Lucientes : artista_o_autor, Francis Bacon : artista_o_autor, Artprice : mitjans_massius, Gerrit Rietveld Academy : educació, Institut de Cultura Gitana d'Espanya : organització, Miquel Barceló : artista_o_autor, Juan Muñoz : artista_o_autor